Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Errioxako lurraldean N-232 errepidetik zirkulatzea debekatuta duten ibilgailu astunak Nafarroako Erriberan barna iragateak N-121-C errepidean izanen duen eragina gutxitzeko konponbideei, neurriei eta epeei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Garapen Ekonomikorako kontseilariak Osoko Bilkuran ahoz erantzun dezan:

Zer konponbide, neurri eta epe darabilzue gogoan Errioxako lurraldean N-232 errepidetik zirkulatzea debekatuta duten ibilgailu astunak Nafarroako Erriberan barna iragateak N-121-C errepidean izanen duen eragina gutxitzeko?

Corellan, 2018ko otsailaren 14an

Foru parlamentaria: Alberto Catalán Higueras